Mbongeni Ngema

UMbongeni

Ngema (Mhlaka-10 kuNhlaba 1955 -Mhlaka- 27 ku-Zibandlela 2023) owayengumbhali yemidlalo yaseNingizimu Afrika, umsunguli wezingoma, umqondisi, umhleli wemidanso, kanye nomkhiqizi wemidlalo yeshashalazi, odume  kakhulu ngokubhala umdlalo ka-1981 i-UWoza Albert!! ewubhala ngokubambisana noBaba (UHugh Masekela) umculo ka-1988 USarafina!. Wawaziwa ngomdlalo owawubonisa indlela nezimo abantu abamnyama  baseNingizimu Afrika ababephila ngaphansi kwazo ngesikhathi sobandlululo, futhi wathola udumo oluningi ngomsebenzi wakhe, kodwa futhi wayeyisihloko sezimpikiswano eziningana. Washona engozini yemoto ngoMhlaka-27 ku-Zibandlela wezi-2023.

UMbongeni Ngema wazalwa ngo-10 Meyi 1955 eVerulam, eNatal (eduzane neDurban), ingane yesithathu ezinganeni eziyisikhombisa zikaGladys Hadebe noZwelikhethabantu Ngema. UZwelikhethabantu wayeyiphoyisa elazalelwa edolobhaneni lase-Nhlwathi, ekwaHlabisa, ngaphandle kweMtubatuba, futhi lalibekwe eVerulam. Lena kwakuyindawo enabantu abaningi abangAmaNdiya, kodwa kwakukhona nezakhamuzi eziningi zabansundu. Ngemuva kwe-Group Areas Act ka-1950, i-Verulam yahlukaniswa kabusha ngamaNdiya kuphela, ngakho-ke abantu abansundu base-Afrika bathunyelwa kwenye indawo, kuhlanganise nezingane zamaphoyisa, baya e-kwaHlabisa, ukuze bahlale nomkhulu wabo. Lapho, uMbongeni nezingane zakubo baphila impilo yasemaphandleni, besuka besebancane ukuze banakekele izilwane ngaphambi kwesikole, lapho afunda khona kwaze kwaba yi-Standard Six.
Category:Abantu amaZulu
Category:Abafa nge-2023
Category:Abazalwa nge-1955